李先芳_(萬曆進士)

李先芳 ， 字茂實 ， 南直隸蘇州府嘉定縣 ， 民籍 ， 徽州府歙縣人 。 明朝官員 、 進士出身 。 父李汝節 ， 嘉靖進士 。 萬曆十年 （ 1582年 ） 壬午科舉人 ， 十七年 （ 1589年 ） 己丑科進士 ， 初授中書舍人 ， 擢刑科給事中 ， 升任戶科左給事中 。 上嘗誚讓冢宰 ， 疏言待大臣當以禮 。 有武臣謀柄錦衣事 ， 疏言其家貴盛烜赫 ， 勳戚無與比 ， 物忌大滿 ， 宜折其萌芽 。 常州人挽輸至京 ， 米未入倉 ， 橫遭嚴譴 ， 疏言小民道途勞困 ， 直以官吏需索過當 ， 不滿其意 ， 故被重劾 ， 願上裁之 。 皆不報 。 而在廷以爲知大體 。 緬甸在西南彝中 ， 未嘗侵叛 ， 會與三宣搆怨 ， 小相攻殺 ， 而僥倖者自詭緬不足平 ， 可藉以爲功 ， 遂用二十萬衆 ， 勞費數歲 ， 雲南騷然 。 先芳奏言蜀之播 、 滇之緬 ， 本皆不足動王師 ， 乞敕邊臣無敝所恃 ， 以事無用事平之 ， 後人益思其言 。 升四川布政使司參議 ， 未半歲而卒 。 漕折之著爲令也 ， 贊成其議 ， 今祀鄉賢 。